Die eskatologie. Wat gebeur aan die einde van tye? Waarskynlik so oud soos die mensdom self is gissings oor die einde van ons spesie. Wat gaan ons finale lot wees? 2000 jaar gelede in Judea had mense ’n amperse obsessie met hierdie vraag. Die eerste eeuse profeet Jesus van Nasaret daag die orde uit en waarsku dat die koninkryk van God op hande is. In ’n brief aan die gemeente Tessalonisense, die oudste teks wat later deel sou word van die sogenaamde “nuwe testament”, besin die apostel Paulus oor Jesus se wederkoms – iets wat hy en sy tydgenote in hulle eie leeftyd verwag het. Die oorgrote meerderheid van Jesus volgelinge het sedertdien vir Jesus as ’n goddelike wese begin aanbid, en hulle lewe vandag verspreid reg oor die aarde, op elke kontinent en bewoonbare gebied.
In hierdie gissinge oor die eindtyd word geskrifte uit die Bybel liberaal ingespan. In die besonder is dit die boeke Openbaring en Daniël waarna gegryp word, maar ook links en regs na ander tekste in die Protestantse Bybel, waarmee mense hierdie idees van hulle substansieer.
Daar is uitstekende boeke waaruit mens baie kan leer oor die konteks van hierdie antieke boeke, in die besonder oor die boek Openbaring. Maar vir elke een ordentlike boek is daar honderd boeke wat suiwere onwetenskaplike fantasievlugte is, en wat die mensdom se denke op ’n eenrigtingroete na primitiwiteit neem.
Dit is vir my onverstaanbaar dat die skrywer kan verwys na Die Bybel, in besonder Openbaring en ek neem aan, al die ander boeke in die Bybel, as antieke boekehistoriese konteks, terwyl Die Bybel in der waarheid, ‘n lewende Woord is, presies en aktueel. Dit word vir ons geopenbaar dat die Bybel moeilik verstaanbaar is maar met die deurlopende ondersoek van die Bybel sal die kennis vermeerder, wat aandui dat die Bybel meer verstaanbaar sal word soos wat tyd aanbeweeg. (Dan 12:4 En jy, Daniël, hou die woorde geheim en verseël die boek tot die tyd van die einde toe; baie sal dit deursoek, en die kennis sal vermeerder.)
Dit word egter baie duidelik dat Die Boek versëel sal bly tot die tyd van die einde. Wanneer is die tyd van die einde? Dit word vir ons geopenbaar (Dan 2:28 Maar daar is ‘n God in die hemel wat geheime openbaar, en Hy het koning Nebukadnésar bekend gemaak wat aan die einde van die dae sal gebeur. U droom en die gesigte van u hoof op u bed was dit: Dan 2:29 Wat u betref, o koning, u gedagtes op u bed het opgestyg oor wat hierna sal gebeur, en die Openbaarder van die geheime het u bekend gemaak wat sal gebeur.)
Die wat Die Bybel as ‘n Lewende Woord beskou, sal nie twyfel daaraan dat die Openbaarder, waarna Dan 2:29 verwys, nie kluitjies bak nie. Dat dit sal gebeur soos deur Hom geopenbaar is.
Die tydsverloop vanaf die openbaring van Nebukadneser se droom, wat ongeveer 2600 jaar gelede plaasgevind het, waar aangedui word dat nebukadneser die begin tydperk in die droom aangedui, inlyf (Dan 2:38 en in wie se hand Hy in die hele bewoonde wêreld die mensekinders, die diere van die veld en die voëls van die hemel gegee het, sodat Hy u as heerser oor hulle almal aangestel het—ú is die hoof van goud.) Baie duidelik, begin die tydperk van die einde by Nebukadneser as die hoof van goud, en dit was so! Die tydperk sal eindig, en die einde van die droom, eindig by die tien tone. ( Dan 2:42 En dat die tone van die voete deels van yster en deels van klei is—’n gedeelte van die koninkryk sal hard en ‘n gedeelte sal bros wees. Dan 2:43 Dat u die yster gemeng met kleigrond gesien het—hulle sal deur menslike gemeenskap onder mekaar vermeng raak, maar hulle sal nie aanmekaar vasklewe nie, net soos yster nie met klei meng nie.)
Dit is vir my duidelik dat ons in die tyd van die einde is, ek twyfel nie in die minste daaroor nie. Die bewyse is daar, dit is wat ons nou ervaar en ons is die geslag waarna verwys word in, Mat 24:34 Voorwaar Ek sê vir julle, hierdie geslag sal sekerlik nie verbygaan voordat al hierdie dinge gebeur het nie. Ons is hierdie geslag waarna verwys word.
Ek vertrou ek is nie die enigste persoon wat glo ons nader die eindtyd nie. Die tyd het aangebreek om te glo. Dink moet mens doen, maar dit moet in die geloof gedoen word.
Die laaste unie behoort in 2020 gevesti g te wees. Sodra dit geskied is daar tien unies (Tone) met EEN GESINDHEID. Dit is om die draai, en dit is hoe naby die eindtyd is, of eerder die begin van ewige lewe, vir sommige.